Държавен вестник, бр. 84, 2025 г., стр. 99

БРОЙ  84	
Д Ъ Р Ж А В Е Н  В Е С Т Н И К 	
СТР.  99   
 
 
 
различни производствени условия; 
За да извърши дейностите, трябва да: 
– познава основните елементи на сградата; 
– познава водопроводните и канализационните мрежи в сградата; 
– разчита работни чертежи, монтажни планове, спецификации и др; 
– познава основните строителни продукти (материали, изделия, комплекти или 
системи) и тяхната област на приложение; 
– контролира влаганите материали и извършените строителни работи; 
– познава съществените изисквания към строежите и частите от тях в зависимост от 
предназначението им и експлоатационните условия съгласно Закона за устройство на 
територията (ЗУТ); 
– носи отговорност за собствената си безопасност и тази на строителните работници, 
които ръководи; 
– носи отговорност за целесъобразното и ефективното използване на поверената му 
техника, инструменти и материали; 
– носи отговорност за извършване на строителни и монтажни работи в срок и в 
съответствие с проектно-сметната документация и действащите стандарти, 
технически норми и изисквания; 
– отговаря за спазване на правилата за противопожарна охрана, за здравословни и 
безопасни условия на труд; 
– участва в управлението на инвестиционни проекти и може да остойностява проекти 
на строежи, както и процеси на строителното производство; 
– разчита работни чертежи, монтажни планове, спецификации и др., с цел изготвяне на 
прогнози за време, разходи, материали и труд; 
– консултира се и комуникира с участниците в строителството, определени в ЗУТ, във 
връзка с изпълнението на строителния обект; 
– събира и документира исторически данни за разходите, с цел оценка на разходите за 
настоящи или бъдещи продукти, услуги или проекти в сферата на строителството; 
– оценява ефективността на разходите на продукти, услуги или проекти в сферата на 
строителството, проследявайки действителните разходи спрямо офертите; 
– изготвя оценки и сравнителни анализи при избора на доставчици или 
подизпълнители; 
– следи влагането на капиталните вложения; 
– умее да работи със счетоводни и финансови информационни системи; 
– подготвя финансови документи в сферата на строителството, както и да участва в 
процеса на офериране; 
Лицето, придобило трета квалификационна степен по професия „Строителство и 
архитектура“, работи с документацията на строежа. Използва правилници, справочници, 
нормативни документи в строителството, компютри със специализиран софтуер. Работи с 
геодезични инструменти. 
Резултатът от неговата работа е осъществяване на организация, контрол, планиране и 
поемане на отговорност за правилно, качествено и в срок изпълнение на строеж. 
Част от дейностите, които изпълнява лицето, придобило трета квалификационна 
степен по професия „Строителство и архитектура“, се осъществяват на строеж, а друга част 
– в офис. Работата в офиса включва участие в изготвяне на инвестиционни проекти, 
проучване и съставяне на техническа документация, дейности по ценообразуване на 
строително-монтажни работи, дейности по планиране на изпълнението на строително- 
монтажните работи. 
Личностните качества, които се изискват за упражняване професията "Строителство 
и архитектура" са: умение за планиране, за организация и ръководство на колективна 
трудова дейност, прецизност при спазване на изисквания и инструкции, отговорност, 
коректност, логическо мислене и комбинативност за справяне в проблемни ситуации,